*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*152. számú előterjesztés*

Bátaszék Város Önkormányzata Képviselő-testületének 2017. június 28-án,

16,00 órakor megtartandó ülésére

*Hunyadi utca 2/A. szám alatti önkormányzati bérlakások részleges felújításához (II. ütem) többletköltség fedezetének biztosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:** Pénzügyi és Gazdasági Bizottság: 2017. 06. 27. |

***Tisztelt Képviselő-testület!***

Bátaszék Város Önkormányzatának Képviselő-testülete a 300/2016.(XII.14.) önkormányzati határozatával jóváhagyta az önkormányzati bérlakások 2017. évi felújítási tervét és a felújítási költségekre forrást biztosított.

Részleteiben a Hunyadi utca 2/A. száma alatti ingatlan vonatkozásában az ingatlan nyílászáróinak teljes körű cseréje és a villamos hálózat részleges felújítására 6.200.000.- Ft keretösszegig.

Az összesen 7.700.000.- Ft keretösszegből 4.507.948,-Ft került felhasználásra a nyílászárók cseréjének elvégzésére.

A T. Képviselő- testület a 2017. május 31.-ei ülésén a 149/2017. (V. 31.) önk.-i határozatával a Hunyadi u. 2/A. alatti épület homlokzati hőszigetelési munkák elvégzésével a BÁT-KOM 2004. Kft.-t bízta meg bruttó 4.704.827,-Ft vállalkozási díjjal.

A Széchenyi Lakásprogram elkülönített számláján jelenleg 19.382.313,-Ft összeg található.

A nyílászárók cseréjének és a homlokzati hőszigetelési munkák elvégzését követően ez az összeg 10.169.538,-Ft-ra csökken.

A nyílászáró cserék megkezdődtek. A bontási munkák végzését követően az új nyílászárók beépítését megelőzően - előre nem láthatóan – pótmunkák jelentkeztek. Továbbá a tervezés során elmaradt korszerű kapunyitó rendszer telepítését is célszerű ebben az időszakban elvégezni.

A fenti beavatkozások elvégzését indokoltnak tartjuk. Ezen munkálatok költsége bruttó 543.458,-Ft. A szerződés vállalkozási díja bruttó 4.507.948,-Ft összegről, bruttó 5.051.406,-Ft összegre módosul. Továbbá a 2017. július 15. napjára módosított befejezési határidőt elfogadásra javasoljuk.

***H a t á r o z a t i j a v a s l a t :***

***Hunyadi utca 2/A. szám alatti önkormányzati bérlakások részleges felújításához (II. ütem) többletköltség fedezetének biztosítására***

Bátaszék Város Önkormányzatának Képviselő-testülete

1. a Hunyadi utca 2/A. szám alatti ingatlan kivitelezési pótmunkáira bruttó 543.458,-Ft költséget a 2017. évi költségvetésében a lakásgazdálkodási feladatból befolyó és elkülönítetten kezelt bevételek terhére biztosítja,
2. a BÁT-KOM 2004. Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés III. sz. módosítását a határozat melléklete szerinti tartalommal jóváhagyja,
3. felhatalmazza a polgármestert a szerződés módosítás és a pótmunkák megrendelésének aláírására.

*Határidő:* 2017. július 15.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül:* BÁT-KOM 2004. Kft.

 Bátaszéki KÖH pénzügyi iroda

Bátaszéki KÖH városüzemeltetési iroda